
JUDEȚUL SUCEAVA
U.A.T. ORAȘUL BROSTENI
Nr. _______ din ___________|[ 
CONTRACT - CADRU
de închiriere pentru suprafeţele de pajişti aflate în domeniul public sau privat al comunelor, oraşelor, respectiv al municipiilor ]| 
CONTRACT 
de închiriere pentru trupul de pășune ____________, suprafața de ___ ha situat in orașul Broșteni, jud. Suceava
Încheiat astăzi _______________
I. Părţile contractante 
    1. Între Oraşul Broșteni, judetul SUCEAVA, adresa Orasul Brosteni, localitatea Brosteni, str.Înv. Leon Mrejeru, nr.36, judetul Suceava, telefon/fax 0230549786, având codul de înregistrare fiscală 5927254 , cont deschis la Trezoreria mun. Vatra Dornei , reprezentat legal prin primar, în calitate de locator, 
şi:
    2. ________________ Str. _______ nr.___, Oraș Broșteni , Jud. SUCEAVA,   cu exploataţia*) în orașul Broșteni, Sat ________, nr. ___, judeţul Suceava, având CUI________, din Registrul naţional al exploataţiilor (RNE) _________________,  reprezentată prin administrator _________________ , în calitate de locatar,
    
    în temeiul prevederilor Codului civil, al prevederilor Codului Administrativ, O.G.34/2013, cu modificările şi completările ulterioare, precum şi al Hotărârii Consiliului Local al Oraşului Brosteni ,judetul Suceava de aprobare a închirierii nr.16/2020, s-a încheiat prezentul contract de închiriere. 
II. Obiectul contractului 
|[    1. Obiectul prezentului contract îl constituie închirierea pajiştii aflate în domeniul public/privat al comunei, oraşului, respectiv al municipiului . . . . . . . . . . pentru păşunatul unui număr de . . . . . . . . . . animale din specia . . . . . . . . . ., situată în blocul fizic . . . . . . . . . ., tarlaua . . . . . . . . . ., în suprafaţă de . . . . . . . . . .ha, (identificată) aşa cum rezultă din datele cadastrale . . . . . . . . . . şi din schiţa anexată care face parte din prezentul contract. (text original în vigoare până la 5 august 2015) ]| 
 	  1. Obiectul prezentului contract îl constituie închirierea pajiştii aflate în domeniul privat oraşului Brosteni, judetul Suceava pentru păşunatul unui număr de ____ animale conform tabel anexat cererii pentru total   UVM: ____ UVM,   situat în locul numit ___________ , blocul fizic . . . . . .- . . . . , tarlaua . .-  , în suprafaţă de ___ ha, identificată prin număr cadastral . . . . .-- . . . . . şi în schiţa anexată care face parte din prezentul contract, fara a se depasi capacitatea maxima de pasunat. 
  
 	 2. Predarea - primirea obiectului închirierii se efectuează pe bază de proces - verbal în termen de 5 zile de la data semnării contractului, procesul - verbal care devine anexă la contract.
    
3. Categoriile de bunuri ce vor fi utilizate de locatar în derularea închirierii sunt următoarele
a) bunuri de retur care revin de plin drept, gratuit şi libere de orice sarcini locatorului la expirarea contractului : conform procesului verbal de predare primire.;
b) bunuri de preluare care la expirarea contractului pot reveni locatarului în măsura în care acesta din urmă îşi manifestă intenţia de a le prelua în schimbul plăţii unei compensaţii egale cu valoarea contabilă actualizată, conform caietului de sarcinii conform procesului verbal de predare primire.;
c) bunuri proprii care la expirarea contractului de închiriere rămân în proprietatea locatarului: conform procesului verbal de predare primire. 
4. La încetarea contractului de închiriere din orice cauză, bunurile prevăzute la pct. 3. lit. a) se vor repartiza potrivit destinaţiilor arătate la acest punct, locatarul fiind obligat să restituie, în deplină proprietate, liber de orice sarcină, bunul închiriat.
 5. Obiectivele locatorului sunt: 
a) menţinerea suprafeţei de pajişte;
b) realizarea păşunatului raţional pe grupe de animale şi pe tarlale, cu scopul menţinerii calităţii covorului vegetal; 
c) creşterea producţiei de masă verde pe hectar de pajişte. 
|[ 
III. Durata contractului 
    1. Durata închirierii este de . . . . . . . . . . ani, începând cu data semnării prezentului contract, dar fără să depăşească 5 ani, cu respectarea perioadei de păşunat, respectiv. . . . . . . . . .a fiecărui an.
    2. Contractul de închiriere poate fi prelungit pentru o perioadă egală cu cel mult durata sa iniţială, ţinând cont de respectarea clauzelor contractuale, valoarea investiţiilor efectuate de către locatar pe pajişte şi altele asemenea, cu condiţia ca prin prelungire să nu se depăşească termenul maxim de 5 ani prevăzut de Ordonanţa de urgenţă a Guvernului nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991.
    (text original în vigoare până la 5 august 2015) ]| 
III. Durata contractului
  1. Durata închirierii este de _____ani începând cu data semnării prezentului contract, cu respectarea perioadei de păşunat, respectiv 15 MAI-15 OCTOMBRIE a fiecărui an.
  	  2. Contractul de închiriere poate fi prelungit pentru încă o perioadă, ţinând cont de respectarea clauzelor contractuale, valoarea investiţiilor efectuate de către locatar pe pajişte şi altele asemenea, cu condiţia ca prin prelungire să nu se depăşească termenul maxim de 10 ani.
IV. Preţul închirierii 
|[    1. Preţul închirierii este de. . . . . . . . . . lei/ha/an, fără a depăşi 50% din valoarea masei verzi pe hectar calculată în funcţie de preţul mediu stabilit de consiliul judeţean, conform prevederilor art. 62 alin. (22) din Legea nr. 571/2003 privind Codul fiscal, cu modificările şi completările ulterioare, chiria totală anuală (nr. ha x preţ pe ha) fiind în valoare de. . . . . . . . . . lei. (text original în vigoare până la 5 august 2015) ]| 
     1. Preţul închirierii este de _____ lei/ha/an, chiria totală anuală (nr. ha x preţ pe ha) fiind în valoare totală de _____ lei/an.
    2. Suma totală prevăzută la pct. 1 va fi plătită prin ordin de plată în contul Oraşului Brosteni, judetul Suceava deschis la Trezoreria Vatra Dornei_________________, sau în numerar la casieria Primariei orasului Brosteni.
    3. Plata chiriei se face în două tranşe : 30% până la data de 30 mai şi 70% până la data de 30 octombrie  a fiecarui an.
    4. Întârzierea la plată a chiriei se penalizează cu 0,1% din cuantumul chiriei datorate pentru fiecare zi de întârziere, cuantum ce nu se va modifica pe parcursul derulării contractului.
    5. Neplata chiriei până la încheierea anului calendaristic conduce la rezilierea contractului. 
V. Drepturile şi obligaţiile părţilor 
    1. Drepturile locatarului: 
- să exploateze în mod direct, pe riscul şi pe răspunderea sa, pajiştile care fac obiectul contractului de închiriere. 
    2. Drepturile locatorului: 
a) să inspecteze suprafeţele de pajişti închiriate, verificând respectarea obligaţiilor asumate de locatar. Verificarea se va efectua numai cu notificarea prealabilă a locatarului şi în prezența acestuia. 
b) să predea pajiştea locatarului, indicându-i limitele, precum şi inventarul existent, pe bază de proces - verbal;
c) să solicite utilizatorului situaţia lucrărilor realizate, cu valoarea exactă a acestora şi devizul aferent, conform legislaţiei în vigoare;
d) să îşi dea acordul de principiu pentru lucrările ce urmează a fi executate de locatar pe pajişte;
e) să participe la recepţionarea lucrărilor executate de către locatar pe pajişte şi să confirme prin semnătură executarea acestora. 
    3. Obligaţiile locatarului: 
a)să asigure exploatarea eficace în regim de continuitate şi de permanenţă a pajiştilor ce fac obiectul prezentului contract;
b) să nu subînchirieze bunurile care fac obiectul prezentului contract. Subînchirierea totală sau parţială este interzisă, sub sancţiunea nulităţii absolute;
c) să plătească chiria la termenul stabilit;
d) să respecte cel puţin încărcătura minimă de 0,3 UVM/ha în toate zilele perioadei de păşunat;
e) să comunice în scris primăriei, în termen de 5 zile de la vânzarea animalelor sau a unora dintre acestea, în vederea verificării respectării încărcăturii minime de 0,3 UVM/ha în toate zilele perioadei de păşunat;
f) să păşuneze animalele exclusiv pe terenul închiriat;
g) să practice un păşunat raţional pe grupe de animale şi pe tarlale;
h) să introducă animalele la păşunat numai în perioada de păşunat stabilită;
i) să nu introducă animalele la păşunat în cazul excesului de umiditate a pajiştii;
j) să realizeze pe cheltuiala sa lucrări de eliminare a vegetaţiei nefolositoare şi a excesului de apă, de fertilizare, anual conform Amenajamentului Pastoral.
k) să respecte bunele condiţii agricole şi de mediu, în conformitate cu prevederile legale în vigoare;
l) să restituie locatorului, în deplină proprietate, bunurile de retur, în mod gratuit şi libere de orice sarcini, la încetarea contractului de închiriere prin ajungere la termen;
m) să restituie locatorului suprafaţa de pajişte ce face obiectul prezentului contract în condiţii cel puţin egale cu cele de la momentul încheierii contractului;
n) pentru suprafetele de pajisti inchiriate, locatarul trebuie sa plateasca anual impozitul pe teren conform Codului fiscal ;
o) pentru suprafetele de pajisti inchiriate, locatorul trebuie sa respecte capacitatea maxima de pasunat  stabilita in cuprinsul Amenajamentului pastoral revizuit ;
p) in cazul in care situatia o impune, locatarul va permite, cu ocazia urcatului, raportat la data de ____________ a efectivelor de animale la si de la pasunat, accesul pe pasunea care face obiectul prezentului contract a celorlati  locatari cu care Orasul Brosteni are incheiate contracte de inchiriere sa ajunga la pasunile inchiriate.
   4. Obligaţiile locatorului: 
a) să nu îl tulbure pe locatar în exerciţiul drepturilor rezultate din prezentul contract de închiriere;
b) să nu modifice în mod unilateral contractul de închiriere, în afară de cazurile prevăzute expres de lege;
c) să notifice locatarului apariţia oricăror împrejurări de natură să aducă atingere drepturilor locatarului;
d) să constate şi să comunice locatarului orice atenţionare referitoare la nerespectarea clauzelor prezentului contract.

VI. Clauze contractuale referitoare la împărţirea responsabilităţilor de mediu între părţi 
    Locatorul răspunde de: verificarea respectării legislației cu privire la protecția mediului;
    Locatarul răspunde de: respectarea legislației cu privire la protecția mediului.
VII. Răspunderea contractuală 
    1. Nerespectarea de către părţile contractante a obligaţiilor prevăzute în prezentul contract de închiriere atrage răspunderea contractuală a părţii în culpă.
    2. Pentru nerespectarea obligaţiilor prevăzute în prezentul contract părţile datorează penalităţi în limitele stabilite de legislaţia fiscală în vigoare, respectiv 0,01% pentru fiecare zi de întârziere în îndeplinirea obligației, începând cu ziua imediat următoare termenului de scadență și până la data stingerii sumei datorate, inclusiv. Dacă penalităţile nu acoperă integral paguba suferită de cealaltă parte, aceasta din urmă poate pretinde daune interese până la concurența valorii totale a pagubei.
    3. Forţa majoră exonerează părţile de răspundere. 
VIII. Litigii 
    1. Litigiile de orice fel ce vor decurge din exercitarea prezentului contract vor fi soluţionate pe cale amiabilă. În cazul în care acest lucru este imposibil, vor fi rezolvate prin instanţele de judecată.
    2. Pe toată durata închirierii, cele două părţi se vor supune legislaţiei în vigoare.
    3. Prezentul contract constituie titlu executoriu, în condiţiile în care contractul respectă prevederile art. 1.798 din Codul civil. 



IX. Încetarea contractului 
    Prezentul contract de închiriere încetează în următoarele situaţii: 
a) în cazul imposibilităţii obiective a locatarului de a-l exploata prin neasigurarea încărcăturii minime de animale;
b) păşunatul altor animale decât cele înregistrate în RNE;
c) la expirarea duratei stabilite în contractul de închiriere;
d) în cazul în care interesul naţional sau local o impune, prin denunţarea unilaterală de către locator în baza documentelor oficiale, cu plata unei despăgubiri juste şi prealabile în sarcina acestuia, în caz de dezacord fiind competentă instanţa de judecată;
e) în cazul nerespectării obligaţiilor contractuale de către locatar, prin reziliere de către locator, cu plata unei despăgubiri în sarcina locatarului;
f) în cazul nerespectării obligaţiilor contractuale de către locator, prin reziliere de către locatar, cu plata unei despăgubiri în sarcina locatorului;
g) în cazul imposibilităţii obiective a locatarului de a-l exploata, prin renunţare, fără plata unei despăgubiri;
h) neplata la termenele stabilite prin contract a chiriei şi a penalităţilor datorate;
i) în cazul vânzării animalelor de către locatar;
j) schimbarea destinaţiei terenului, folosirea pajiştii în alte scopuri decât cel pentru care a fost închiriat terenul;
k) în cazul în care se constată faptul că pajiştea închiriată nu este folosită.
Pentru ipotezele prevăzute la lit. b, e,h,i,j,k, punerea în întârziere a locatarului rezultă din simplul fapt al neîndeplinirii sau îndeplinirii necorespunzătoare a obligațiilor corelative respective, iar rezilierea operează de plin drept, fără punere în întârziere, fără intervenția instanței de judecată și fără vreo altă formalitate cu excepția declarației  de reziliere întocmiă de locatar și notificată în scris locatorului, prezenta clauză constituind un pact comisoriu expres ce intră sub incidența art. 1553 cod civil rap. la art.1550 alin. 2, art. 1552 cod civil.

X. Forţa majoră 
   	 1. Niciuna dintre părţile contractante nu răspunde de neexecutarea la termen sau/şi de executarea în mod necorespunzător - total sau parţial - a oricărei obligaţii care îi revine în baza prezentului contract, dacă neexecutarea sau executarea necorespunzătoare a obligaţiei respective a fost cauzată de forţa majoră, aşa cum este definită de lege.
    	2. Apariţia şi încetarea cazului de forţă majoră se vor comunica celeilalte părţi în termen de 5 zile, prin telefon, fax, urmat de o notificare scrisă, cu confirmarea constatării evenimentelor de acest gen de către autorităţile competente. În caz de forţă majoră, comunicată şi constatată în condiţiile de mai sus, exercitarea obligaţiilor părţilor se decalează cu perioada corespunzătoare acesteia, cu menţiunea că niciuna dintre părţi nu va pretinde penalităţi sau despăgubiri.
   	 3. Dacă în termen de 5 zile, de la producere evenimentul respectiv nu încetează, părţile au dreptul să îşi notifice încetarea de drept a prezentului contract fără ca vreuna dintre ele să pretindă daune - interese.
   	 4. În cazul decesului locatarului, moştenitorii legali sau testamentari ai exploataţiei pot continua derularea contractului. 

XI. Notificări 
    1. În accepţiunea părţilor contractante, orice notificare adresată de una dintre acestea celeilalte este valabil îndeplinită dacă va fi transmisă la adresa/sediul prevăzută/prevăzut în partea introductivă a prezentului contract.
    2. În cazul în care notificarea se face pe cale poştală, ea va fi transmisă prin scrisoare recomandată cu confirmare de primire (A.R.) şi se consideră primită de destinatar la data menţionată de oficiul poştal.
    3. Dacă notificarea se trimite prin fax, ea se consideră primită în prima zi lucrătoare după cea în care a fost expediată.
    4. Notificările verbale nu se iau în considerare de niciuna dintre părţi dacă nu sunt confirmate prin intermediul uneia dintre modalităţile prevăzute la alineatele precedente. 
XII. Dispoziţii finale 
    1. Prezentul contract poate fi modificat şi adaptat cu legislaţia în vigoare pe parcursul executării sale, cu acordul părţilor.
    2. Introducerea de clauze contractuale speciale, modificarea sau adaptarea prezentului contract se poate face numai prin act adiţional încheiat între părţile contractante.
    3. Orice modificări legale ale prevederilor contractului de închiriere vor fi însuşite prin hotărâre a consiliului local.
    4. Prezentul contract constituie titlu executoriu pentru partea care va fi în neconcordanţă cu prevederile sale, în condiţiile în care contractul respectă prevederile art. 1.798 din Codul civil.
    5. Prezentul contract împreună cu anexele sale, care fac parte integrantă din cuprinsul său, reprezintă voinţa părţilor.
    6. Prezentul contract a fost încheiat într-un număr de 2 exemplare,  astăzi, _____________, data semnării lui, în Primăria orasului Brosteni judetul Suceava.
	LOCATOR, 

UAT ORASUL BROȘTENI                                                           
	                      LOCATAR,
                                

	Primar, 
HURJUI Alexandru

Secretar general UAT oraș Brosteni, 
DANILIUC Monica
                                                                                        
Vizat CFP
Insp. Erhan Gabriela


	     
                    
                  
                    Insp. Pășuni locale
                   Păușeriu Dan-Călin








